Vilija Sereikaitė
Vilija Sereikaitė (g. 1987 m. vasario 12 d. Panevėžyje) – profesionali Lietuvos treko ir plento dviratininkė. Dviejų pasaulio čempionatų bronzos medalių savininkė. Daugkartinė pasaulio taurės etapų prizininkė. Europos čempionė ir prizininkė. 2009 m. ir 2010 m. tapo nacionaline Lietuvos vicečempione plento rungtyje. Pirmąjį pasaulio taurės etapo medalį iškovojo 2006 m. Sidnėjuje. Atstovavo Lietuvai 2008 m. vasaros olimpinėse žaidynėse. 2011 m. tapo Universiados čempione.